CELEX: 62021CN0799
Language: mt
Date: 2021-12-16 00:00:00
Title: Kawża C-799/21 P: Appell ippreżentat fis-16 ta’ Diċembru 2021 mill-Kunsill tal-Unjoni Ewropea mis-sentenza mogħtija mill-Qorti Ġenerali (Id-Disa’ Awla Estiża) fid-29 ta’ Settembru 2021 fil-Kawża T-279/19, Front Polisario vs Il-Kunsill

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/24
            
         
      Appell ippreżentat fis-16 ta’ Diċembru 2021 mill-Kunsill tal-Unjoni Ewropea mis-sentenza mogħtija mill-Qorti Ġenerali (Id-Disa’ Awla Estiża) fid-29 ta’ Settembru 2021 fil-Kawża T-279/19, Front Polisario vs Il-Kunsill
      (Kawża C-799/21 P)
      (2022/C 119/32)
      Lingwa tal-kawża: il-Franċiż
      
         Partijiet
      
      
         Appellant: Il-Kunsill tal-Unjoni Ewropea (rappreżentanti: F. Naert, V. Piessevaux, aġenti)
      
         Partijiet oħra fil-proċedura: Front populaire pour la libération de la Saguia el-Hamra et du Rio de oro (Front Polisario), Ir-Repubblika Franċiża, Il-Kummissjoni Ewropea, Confédération marocaine de l’agriculture et du développement rural (Comader)
      
         Talbiet
      
      
                  —
               
               
                  tannulla s-sentenza appellata;
               
            
                  —
               
               
                  tagħti deċiżjoni finali dwar il-kwistjonijiet li huma s-suġġett tal-appell u tiċħad ir-rikors ippreżentat mill-Front Polisario;
               
            
                  —
               
               
                  tikkundanna l-Front Polisario għall-ispejjeż tal-appell u tal-kawża T-279/19;
               
            
                  —
               
               
                  sussidjarjament, iżżomm l-effetti tad-Deċiżjoni 2019/217 (1) għal perjodu ta’ tnax-il xahar mid-data tal-għoti tas-sentenza li għandha tingħata.
               
            
         Aggravji u argumenti prinċipali
      
      
                  1.
               
               
                  L-ewwel aggravju huwa bbażat fuq il-ksur tar-raba’ paragrafu tal-Artikolu 263 TFUE, u jirreferi għas-sentenza appellata sa fejn tiddeċiedi li l-Front Polisario għandu l-locus standi in judicio quddiem qorti tal-Unjoni Ewropea.
               
            
                  2.
               
               
                  It-tieni aggravju huwa bbażat fuq il-ksur tar-raba’ paragrafu tal-Artikolu 263 TFUE, u ksur ta’ fiduċja minħabba atti, u intiż s-sentenza appellata sa fejn tiddeċiedi li l-Front Polisario huwa kkonċernat direttament u individwalment mid-deċiżjoni kkontestata.
               
            
                  3.
               
               
                  It-tielet aggravju huwa bbażat fuq żball ta’ liġi fir-rigward tal-invokabbiltà ta’ normi tad-dritt internazzjonali u tirreferi għas-sentenza appellata sa fejn tiddeċiedi li l-Front Polisario jista’ jinvoka l-prinċipju tal-awtodeterminazzjoni u l-prinċipju tal-effett relattiv tat-trattati.
               
            
                  4.
               
               
                  Ir-raba’ aggravju huwa bbażat fuq l-interpretazzjoni u l-applikazzjoni żbaljata tal-prinċipju ġenerali effett relattiv tat-trattati u d-dritt għall-awtodeterminazzjoni, ksur tal-fidi minħabba atti, rappreżentazzjoni ħażina tal-argument tal-Kunsill u l-ksur tal-Artikolu 36, moqri flimkien mal-ewwel paragrafu Artikolu 53, tal-Istatut tal-Qorti tal-Ġustizzja. Huwa jirrigwarda s-sentenza appellata sa fejn tiddeċiedi li l-poplu tas-Saħara tal-Punent ma tax il-kunsens tiegħu għall-ftehimiet li għalihom tirreferi d-Deċiżjoni 2019/217.
               
            
         (1)  Deċiżjoni tal-Kunsill (UE) 2019/217 tat-28 ta' Jannar 2019 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Renju tal-Marokk dwar l-emenda tal-Protokolli Nru 1 u Nru 4 tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra (ĠU 2019, L 34, p. 1).